माननीय सचिव विद्युत ने अपने उदबोधन में शक्ति सदन की संकल्पना और डिजाइन की भरपूर प्रशंसा की। उन्होंने देश के सबसे बडे 1500 मेगावाट नाथपा झाकडी जल विद्युत स्टेशन तथा 412 मेगावाट रामपुर जल विद्युत स्टेशन, जो कि नाथपा झाकडी जलविद्युत स्टेशन के अग्रानुक्रम में प्रचालनाधीन है, के प्रभावी और कुशल अनुरक्षण में एसजेवीएन प्रबंधन की कोशिशों की भी तारिफ की।उन्होंने कहा कि एसजेवीएन के कर्मचारियों में टीम भावना कूट कूट कर भरी हुई है और यही एसजेवीएन को नयी ऊंचाइयों पर ले जाने में निर्णायक साबित होगी। उन्होंने एसजेवीएन प्रबंधन से आहवान किया कि कम्पनीँ हिमाचल प्रदेश के साथ साथ देश के अन्य राज्यों और विदेश में और नई परियोजनाएं अपने हाथ में लें। उन्होंने एसजेवीएन टीम को 210 मेगावाट लूहरी जलविद्युत परियोजना ;चरण I की शीध्र मंजूरियों के लिए विद्युत मंत्रालय के पूर्ण सहयोग का आश्वासन दिया।